CENTEL กำไร Q3/58 แจ่ม! โดยมีกำไร 293.60 ลบ. เพิ่มขึ้น 75%
CENTEL งบฯ Q3/58 แจ่ม! โดยมีกำไร 293.60 ลบ. เพิ่มขึ้น 75% จากปีก่อนมีกำไร 167.99 ลบ. หลังมีรายได้ธุรกิจโรงแรมเพิ่มขึ้น ขณะที่ช่วง 9 เดือนมีกำไร 1.37 พันลบ. เพิ่มขึ้น 93% จากปีก่อนมีกำไร 711.53 ลบ.
13 พ.ย. 2558

บริษัท โรงแรมเซ็นทรัลพลาซา จำกัด (มหาชน) หรือ CENTEL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 293.60 ล้านบาท หรือมีกำไรสุทธิ 0.22 บาทต่อหุ้น เพิ่มขึ้น 75% จากช่วงเดียวกันของปีก่อนที่มีกำไรสุทธิ 167.99 ล้านบาท หรือมีกำไรสุทธิ 0.12 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.37 พันล้านบาท หรือ 1.02 บาทต่อหุ้น เพิ่มขึ้น 93% จากช่วงเดียวกันของปีก่อนที่มีกำไรสุทธิ 711.53 ล้านบาท หรือ 0.53 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากรายได้ธุรกิจโรงแรมเพิ่มขึ้น โดยในปี 57 โรงแรมในกรุงเทพและจังหวัดใกล้เคียง ได้รับผลกระทบจากเหตุการณ์ชุมนุมทางการเมือง ขณะที่ช่วงปี 58 สถานการณ์ด้านการเมืองเริ่มมีความสงบ ทำให้นักท่องเที่ยวเพิ่มขึ้น